
บทคัดย่อ 
[bookmark: _Hlk172531849][bookmark: _Hlk151051128][bookmark: _Hlk172532353]การวิจัยครั้งนี้มีวัตถุประสงค์เพื่อ (1) ศึกษาระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 และ (2) เปรียบเทียบระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตาม เพศ ขนาดสถานศึกษา ประสบการณ์การทำงาน กลุ่มตัวอย่างในการวิจัยครั้งนี้ คือ ข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 ที่ปฏิบัติงาน ในปีการศึกษา 2566 จำนวน 321 คน โดยการสุ่มแบบหลายขั้นตอน เครื่องมือที่ใช้ในการวิจัยครั้งนี้ เป็นแบบสอบถามขวัญและกำลังใจในการปฏิบัติงานของข้าราชการครูสังกัดสำนักงานเขตพื้นที่การศึกษาประถมศึกษานครราชสีมา เขต 5 มีลักษณะเป็นแบบมาตราส่วนประมาณค่า 5 ระดับ และได้ตรวจสอบคุณภาพเครื่องมือโดยได้ค่าดัชนีความสอดคล้องของแบบสอบถามอยู่ระหว่าง 0.80 – 1.0 และมีค่าความเชื่อมั่นโดยภาพรวมทั้งฉบับเท่ากับ 0.938 วิเคราะห์ข้อมูลแบบสอบถามด้วยโปรแกรมสำเร็จรูป สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน และ ค่าสถิติทดสอบ T-test และ     F-test เมื่อพบความแตกต่างทดสอบรายคู่ด้วยวิธีการของเชฟเฟ่ ผลการวิจัยพบว่า
[bookmark: _Hlk151051888](1) ระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 โดยภาพรวมอยู่ในระดับมาก (x̄ = 4.16)
(2) ผลการเปรียบเทียบขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามเพศ ขนาดสถานศึกษา และประสบการณ์การทำงาน โดยภาพรวมแตกต่างกัน
[bookmark: _Hlk171962973][bookmark: OLE_LINK3]คำสำคัญ :  ขวัญและกำลังใจในการปฏิบัติงาน,  ข้าราชการครู,  สำนักงานเขตพื้นที่การศึกษาประถมศึกษานครราชสีมา เขต 5
Abstract  
The objectives of this research are: (1) to study the level of morale and encouragement motivation in the performance of teachers under the jurisdiction of the Nakhon Ratchasima Primary Educational Service Area Office 5, and (2) to compare the level of morale and encouragement in the performance of teachers under the jurisdiction of the Nakhon Ratchasima Primary Educational Service Area Office 5, categorized by different basic information such as gender, school size, and work experience. The sample group in this research consists of 321 teachers under the jurisdiction of the Nakhon Ratchasima Primary Educational Service Area Office 5 who are working in the academic year 2023. The research instrument used is a rating scale with a content validity index ranging from 0.80 to 1.0 and             a reliability coefficient of 0.938. The questionnaire data were analyzed using a statistical software program. The statistics used for data analysis include percentage, mean, standard deviation, and inferential statistics such as T-test and F-test. When differences were found, pairwise comparisons were conducted using Scheffé's method. The research findings revealed that
 (1) The level of morale and morale in the work of civil servant teachers under the Nakhon Ratchasima Primary Educational Service Area Office, Area 5, overall, is at  a high level.
(2) Comparative results of morale and morale in the performance of teachers under the Nakhon Ratchasima Primary Educational Service Area Office, Area 5, classified by gender, school size and work experience Overall different.
Keywords: Morale and Encouragement in the performance, Teachers, Nakhon Ratchasima Primary Educational Service Area Office 5.

บทนำ  
ครูมีบทบาทสำคัญในการพัฒนาประเทศให้เจริญมั่นคง และก่อนที่จะพัฒนาบ้านเมืองให้เจริญได้นั้น ต้องพัฒนาคนหรือเยาวชนของชาติเสียก่อน เพื่อให้เยาวชนเติบโตเป็นผู้ใหญ่ที่มีคุณค่าสมบูรณ์ทุกด้าน จึงจะสามารถช่วยกันสร้างความเจริญให้แก่ชาติต่อไปได้ โดยครูมีหน้าที่ในการปลูกฝังทั้งวิชาความรู้ความประพฤติแก่เด็กและเยาวชน รวมทั้งรู้จักประโยชน์ส่วนตน ประโยชน์ส่วนรวม ความเสียสละ และความอดทน ซึ่งจะต้องพัฒนาให้เยาวชนมีความรู้อย่างสมบูรณ์ในทุกด้าน อย่างไรก็ตามในปัจจุบันมีความเปลี่ยนแปลงก้าวหน้าด้านเทคโนโลยีการเรียนการสอนในศตวรรษที่ 21 ครูจะมีบทบาทสำคัญยิ่งกว่าเดิม โดยครูต้องเปลี่ยนบทบาทเป็น"โค้ช" กล่าวคือ ครูต้องให้ผู้เรียนเกิดทักษะที่จำเป็นในการเรียนรู้เพื่อสนับสนุนให้ผู้เรียนนำความรู้ที่ได้รับไปบูรณาการและต่อยอดได้สิ่งสำคัญในการเรียนในศตวรรษที่ 21 คือต้องเปลี่ยนระบบการเรียนการสอน คือเปลี่ยนเป้าหมายจาก "ให้ความรู้" ไปสู่ "ให้ทักษะ" เปลี่ยนจาก "ครูเป็นหลัก" เป็นผู้เรียน   เป็นหลัก" (วิจารณ์ พานิช, 2560)
การที่จะทำให้ครูปฏิบัติงานให้มีประสิทธิภาพจะต้องมีแรงจูงใจหรือขวัญกำลังใจในการปฏิบัติงาน การที่ผู้บริหารส่งเสริมให้ครูมีขวัญและกำลังใจที่ดีจะส่งผลต่อความตั้งใจในการปฏิบัติงาน ครูจะมีความตั้งใจที่จะอุทิศกำลังกาย กำลังใจให้แก่งานที่ทำ มีความพร้อมที่จะต่อสู้ สามารถแก้ไขปัญหาและอุปสรรคที่จะเกิดขึ้นได้ และในทางตรงกันข้ามหากครูมีขวัญและกำลังใจที่ไม่ดีก็จะขาดความเอาใจใส่และขาดความกระตือรือร้นในการทำงาน หลบเลี่ยงงานหรือขาดงาน จนอาจก่อให้เกิดความเสียหายแก่งานได้ ส่งผลต่อผู้เรียนและคุณภาพของการศึกษาโดยรวม ฐิติกาญจน์  คงชัย (2560) เช่นเดียวกับงานวิจัยของสมบูรณ์ นาควิชัย (2560) 
ได้ทำงานศึกษาขวัญและกำลังใจ   ในการปฏิบัติงานของครูผู้สอน พบว่าความสำคัญของขวัญและกำลังใจในการปฏิบัติงานของครูผู้สอนถือเป็นปัจจัยหลักในการพัฒนาการศึกษาของชาติให้ก้าวหน้า ทำให้เกิดความร่วมมือร่วมใจกันทำงานอย่างสมานฉันท์เพื่อบรรลุวัตถุประสงค์ขององค์การ สร้างศรัทธา รวมถึงยังเป็นการจูงใจให้เจ้าหน้าที่ในองค์การมีเจตคติที่ดีต่อองค์การ ทำให้เกิดความเชื่อมั่น มั่นคงทางใจและศรัทธาในองค์การที่ตนปฏิบัติอยู่และทำงานอยู่กับองค์การนั้นได้นาน
	สำนักงานเขตพื้นที่การศึกษาประถมศึกษานครราชสีมา เขต 5 เป็นหน่วยงานของรัฐสังกัด
กระทรวงศึกษาธิการมีหน้าที่ในการจัดการศึกษาและจัดประสบการณ์ต่าง ๆ ให้กับผู้เรียนตามหลักสูตรกระทรวงศึกษาธิการ พุทธศักราช 2551ให้สอดคล้องกับความต้องการด้านเศรษฐกิจสังคมและนโยบายของประเทศโดยมีครูเป็นผู้อบรมสั่งสอนผู้ถ่ายทอดความรู้ผู้สร้างสรรค์ภูมิปัญญาและพัฒนาทรัพยากรมนุษย์เพื่อนำไปสู่ความเจริญรุ่งเรืองของสังคมและประเทศชาติ โรงเรียนในสังกัดสำนักงานเขตพื้นที่การศึกษาประถมศึกษานครราชสีมา เขต 5 มีทั้งหมด 208 โรงเรียน ประกอบด้วยบุคลากรหลายกลุ่ม ได้แก่ ผู้บริหาร ข้าราชการครู พนักงานราชการ ครูอัตราจ้าง และนักเรียน การปฏิบัติงาน ในสถานศึกษาจะประสบผลสำเร็จเพียงใด ย่อมขึ้นอยู่กับบุคลากรดังกล่าวเป็นสำคัญ โดยเฉพาะอย่างยิ่งคือข้าราชการครู เพราะครูคือผู้อบรมสั่งสอนและถ่ายทอดความรู้ไปสู่ผู้เรียนโดยตรงถ้าหากครูมีขวัญและกำลังในการปฏิบัติงานที่ดี ก็จะมีการร่วมมือร่วมแรง ร่วมใจในการปฏิบัติงานมีความเสียสละ เต็มใจและมีความคิดริเริ่มในการพัฒนางาน และส่งเสริมให้กิจกรรมต่าง ๆ ของโรงเรียนในสังกัดสำนักงานเขตพื้นที่การศึกษาประถมศึกษานครราชสีมา เขต 5 ประสบผลสำเร็จเจริญก้าวหน้าบรรลุตามเกณฑ์ มาตรฐานของสถานศึกษาในการบริหารงาน (สำนักงานเขตพื้นที่การศึกษาประถมศึกษานครราชสีมา เขต 5, 2566)
	จากการศึกษาข้อมูลเกี่ยวกับครูที่ทำงานในโรงเรียนสังกัดสำนักงานเขตพื้นที่การศึกษาประถมศึกษานครราชสีมา เขต 5 นั้น พบว่า เป็นบุคคลที่มีประสบการณ์แตกต่างกัน ต่างหน้าที่รับผิดชอบ และยังมาปฏิบัติงานอยู่ในสถานศึกษาที่มีผู้บริหารและสภาพแวดล้อมที่ต่างกัน ฉะนั้นความพึ่งพอใจในการทำงานย่อมแตกต่างกันตามทัศนคติ และแรงจูงในซึ่งมีผลต่อขวัญและกำลังใจในการทำงาน อีกทั้งสภาพเศรษฐกิจและสังคมเปลี่ยนไปประกอบกับเหตุการณ์ต่างๆ เกิดขึ้น ทั้งในด้านดีและด้านไม่ดี สิ่งเหล่านี้ย่อมส่งผลกระทบถึงขวัญและกำลังใจของบุคคลากรโดยตรง และครูบางส่วนมีภูมิลำเนาต่างอำเภอและต่างจังหวัด เมื่อปฏิบัติงานครบกำหนดเวลาก็จะเขียนย้ายกลับภูมิลำเนา ความไม่ประสบความสำเร็จในการปฏิบัติงานและความไม่มั่นคงปลอดภัยในการปฏิบัติงาน เช่น การพิจารณาความดีความชอบ การชมเชย ซึ่งความรู้สึกเหล่านี้ก็ย่อมส่งผลต่อการปฏิบัติหน้าที่และความพึงพอใจในการทำงาน ปัญหาดังกล่าวส่งผลกระทบต่อความต่อเนื่องในการจัดการศึกษา ทั้งทางด้านการบริหารงานวิชาการด้านการบริหารงานบุคคล และด้านการบริหารทั่วไป
	สำนักงานเขตพื้นที่การศึกษาประถมศึกษานครราชสีมา เขต 5 จึงได้กำหนดนโยบายการบริหาร ทรัพยากรบุคคล เพื่อใช้เป็นแนวทางในการบริหารทรัพยากรบุคคลของสำนักงานเขตพื้นที่การศึกษาประถมศึกษานครราชสีมา เขต 5 โดยได้ดำเนินการวิเคราะห์ภารกิจการดำเนินการบริหารทรัพยากรบุคคลให้เป็นไปตามพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม พระราชบัญญัติข้อมูลข่าวสารของราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 แผนการปฏิรูปประเทศและยุทธศาสตร์ชาติ 20 ปี (พ.ศ. 2561 – 2580) นโยบายการบริหารทรัพยากรบุคคลของกระทรวงศึกษาธิการ นโยบายการบริหาร ทรัพยากรบุคคลสำนักงานคณะกรรมการการศึกษาขั้นพื้นฐานสำหรับการกำหนดนโยบายการบริหารทรัพยากรบุคคลได้นำหลักธรรมา   ภิบาล ประกอบด้วย หลักการมีส่วนร่วมของสาธารณชน หลักความสุจริต และโปร่งใส หลักพันธะ ความรับผิดชอบต่อสังคม หลักเกณฑ์ที่ยุติธรรมและชัดเจน หลักประสิทธิภาพและประสิทธิผล รวมถึงการนำระบบคุณธรรมมาใช้ในการบริหารทรัพยากรบุคคล ได้แก่ หลักความเสมอภาคในโอกาส   หลักความรู้ความสามารถ หลักความมั่นคงในอาชีพ หลักความเป็นกลางทางการเมือง รวมถึงหลักการทำงานของสำนักงานเขตพื้นที่การศึกษาประถมศึกษานครราชสีมา เขต 5 ได้แก่ การเป็นข้าราชการที่ดีมีความทันสมัย มุ่งผลสัมฤทธิ์ และวัฒนธรรมองค์กรของกลุ่มบริหารงานบุคคล เพื่อให้มีความบริสุทธิ์ยุติธรรม โปร่งใส ตรวจสอบได้ จึงได้กำหนดนโยบายการบริหารทรัพยากรบุคคล คือ นโยบาด้านการพัฒนาคุณภาพชีวิตและการสร้างขวัญกำลังใจ จึงได้กำหนดให้มีนโยบาย ด้านการพัฒนาคุณภาพชีวิต มีนโยบาย แผนงาน โครงการ และมาตรการ ซึ่งจะนำไปสู่การพัฒนาคุณภาพชีวิตของข้าราชการครูและบุคลากรทางการศึกษา โดยที่ข้าราชการครูและบุคลากรทางการศึกษามีความพึงพอใจ ต่อสภาพแวดล้อมในการทำงาน ระบบงาน และบรรยากาศการทำงานตลอดจน           มีการนำเทคโนโลยีการสื่อสารเข้ามาใช้ในการบริหารราชการและการให้บริการแก่ประชาชน ซึ่งจะส่งเสริมให้ข้าราชการครูและผู้ปฏิบัติงานได้ใช้พัฒนาศักยภาพอย่างเต็มที่ โดยไม่สูญเสียรูปแบบการใช้ชีวิตส่วนตัว รวมถึงมีการจัดสวัสดิการและสิ่ง อำนวยความสะดวกเพิ่มเติม ซึ่งมีความเหมาะสม สอดคล้องกับความต้องการ (สำนักงานเขตพื้นที่การศึกษาประถมศึกษานครราชสีมา เขต 5, 2565) 
ดังนั้นจากข้อมูลข้างต้นผู้วิจัยสนใจที่จะศึกษาขวัญและกำลังใจในการปฏิบัติงานของข้าราชการครูสังกัดสำนักงานเขตพื้นที่การศึกษาประถมศึกษานครราชสีมา เขต 5 เพื่อจะได้นำข้อมูลไปเป็นแนวทางในการบริหารงานบุคคลการวางแผนพัฒนาเสริมสร้างขวัญและกำลังใจในการปฏิบัติงานของครูเป็นอย่างดี เพื่อทำให้ครูที่ปฏิบัติงานในโรงเรียนสังกัดสำนักงานเขตพื้นที่การศึกษาประถมศึกษานครราชสีมา เขต 5 สามารถที่จะทำงานให้มีประสิทธิภาพและประสิทธิผลยิ่งขึ้น

วัตถุประสงค์การวิจัย 
1. เพื่อศึกษาระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5
	2. เพื่อเปรียบเทียบระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 

กรอบแนวคิดการวิจัย (ทฤษฎี)  
ผู้วิจัยศึกษาขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 โดยการสังเคราะห์หลักการ แนวคิดทฤษฎีและองค์ประกอบที่เกี่ยวข้องกับขวัญและกำลังใจในการปฏิบัติงาน ประกอบด้วย 7 ด้าน คือ (1) ด้านสภาพการทำงาน (2) ด้านความมั่นคง          
ปลอดภัย (3) ด้านความมีสัมพันธภาพ (4) ด้านสวัสดิการและค่าตอบแทน (5) ด้านการยอมรับนับถือ  
(6) ด้านความสำเร็จ และ (7) ด้านความก้าวหน้าในอาชีพ ดังแผนภาพที่ 1



	ตัวแปรอิสระ

	1)เพศ

	   (1) ชาย

	   (2) หญิง

	2) ขนาดสถานศึกษา                     
	

	   (1) ขนาดเล็ก

	   (2) ขนาดกลาง

	   (3) ขนาดใหญ่และใหญ่พิเศษ

	3) ประสบการณ์การทำงาน
   (1) ต่ำกว่า 5 ปี	
   (2) ตั้งแต่ 5-10 ปี
   (3) ตั้งแต่ 11 ปีขึ้นไป


	ตัวแปรตาม

	ขวัญและกำลังใจในการปฏิบัติงาน 

	1) ด้านสภาพการทำงาน

	2) ด้านความมั่นคงปลอดภัย

	3) ด้านความมีสัมพันธภาพ

	4) ด้านสวัสดิการและค่าตอบแทน

	5) ด้านการยอมรับนับถือ
6) ด้านความสำเร็จ

	7) ด้านความก้าวหน้าในอาชีพ






แผนภาพที่ 1 กรอบแนวคิด

ระเบียบวิธีวิจัย 
ผู้วิจัยได้ดำเนินการตามขั้นตอน ดังนี้      
	1. ประชากรและกลุ่มตัวอย่าง   
	   1.1 ประชากร ได้แก่ ผู้บริหารสถานศึกษา ข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 ปฏิบัติงานในปีการศึกษา 2566 จำนวน 1,935 คน จำนวน 208 โรงเรียน
	   1.2 กลุ่มตัวอย่าง ได้แก่ ข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 ที่ปฏิบัติงานในปีการศึกษา 2566 จำนวน 321 คน ได้มาโดยใช้วิธีการกำหนดกลุ่มตัวอย่างจากการเปิดตารางของเครจซี่และมอร์แกน (Krejcie & Morgan อ้างถึงใน ไพศาล หวังพานิช, 2563) กลุ่มตัวอย่างได้มาโดยวิธีการสุ่มแบบหลายขั้นตอน (Multi stage random Sampling)
2. เครื่องมือและการหาคุณภาพของเครื่องมือ 
	    2.1 เครื่องมือที่ใช้ในการเก็บรวบรวมข้อมูล เป็นแบบสอบถามแบบมาตราส่วนประมาณค่า 5 ระดับ  เกี่ยวกับขวัญและกำลังใจในการปฏิบัติงานของข้าราชการครู แบ่งออกเป็น 2 ตอน ดังนี้ ตอนที่ 1 ข้อมูลทั่วไปของผู้ตอบแบบสอบถาม มีลักษณะเป็นแบบตรวจสอบรายการ (Check List) และ ตอนที่ 2 ขวัญและกำลังใจในการปฏิบัติงานของข้าราชการครู ประกอบด้วย 7 ด้าน คือ (1) ด้านสภาพการทำงาน (2) ด้านความมั่นคง          
ปลอดภัย (3) ด้านความมีสัมพันธภาพ (4) ด้านสวัสดิการและค่าตอบแทน (5) ด้านการยอมรับนับถือ  
(6) ด้านความสำเร็จ และ (7) ด้านความก้าวหน้าในอาชีพ
 	    2.2 การหาคุณภาพของเครื่องมือในการวิจัย
		2.2.1 ผู้วิจัยดำเนินการสร้างและหาคุณภาพของเครื่องมือ โดยศึกษาแนวคิด ทฤษฎี เอกสารและงานวิจัยที่เกี่ยวข้อง และสร้างข้อคำถามให้สอดคล้องกับขวัญและกำลังใจในการปฏิบัติงานของข้าราชการครู      
		2.2.2 นำแบบสอบถามให้ผู้เชี่ยวชาญตรวจสอบคุณภาพของข้อคำถามด้านความเที่ยงตรงของเนื้อหา (Content Validity) โดยให้ผู้เชี่ยวชาญ 5 ท่าน พิจารณาความสอดคล้องและความเหมาะสมของข้อคำถามรายข้อกับนิยาม เชิงปฏิบัติการและหาค่าดัชนีความสอดคล้อง (Index of Item-Objective Congruence; IOC) ได้ค่าระหว่าง 0.80 ถึง 1.00
		 2.2.3 นำแบบสอบถามที่ผ่านการตรวจความเที่ยงตรงมาปรับปรุง แล้วนำไปทดลองใช้    (Try Out) กับข้าราชการครู ที่ไม่ใช่กลุ่มตัวอย่าง จำนวน 30 คน และนำคำตอบที่ได้ไปหาค่าความเชื่อมั่น (Reliability) ของแบบสอบถามทั้งฉบับ โดยการคำนวณหาค่าสัมประสิทธิ์แอลฟ่า (Alpha Coefficient)     ตามวิธีของครอนบาค (Cronbach's Alpha Coefficient) ได้ค่าความเชื่อมั่นรวมทั้งฉบับเท่ากับ 0.93 ถือว่ามีความเหมาะสมสามารถนำไปใช้เก็บข้อมูลได้
		2.2.4 นำผลการทดลองการใช้เครื่องมือเสนอต่อคณะกรรมการที่ปรึกษาเพื่อตรวจสอบและทำการปรับปรุงแก้ไขเครื่องมือในข้อคำถามบางรายการให้มีความชัดเจนสมบูรณ์ยิ่งขึ้น จากนั้นสร้างเครื่องมือฉบับสมบูรณ์ และจัดทำแบบสอบถามไปยังโรงเรียน โดยส่งเอกสารทางไปรษณีย์ และด้วยตนเองไปยังโรงเรียนที่อยู่ในกลุ่มตัวอย่างจำนวน 321 ชุด
		2.2.5 ผู้วิจัยเก็บรวบรวมแบบสอบถามที่ได้รับกลับคืนทางไปรษณีย์ กรณีที่ยังไม่ได้รับแบบสอบถามคืนตามที่กำหนด ผู้วิจัยเดินทางไปเก็บข้อมูลด้วยตนเองและนำแบบสอบถามที่ได้รับกลับคืนมาตรวจสอบความถูกต้องสมบูรณ์เพื่อดำเนินการวิเคราะห์ข้อมูลทางสถิติต่อไป
	3. การวิเคราะห์ข้อมูลและสถิติที่ใช้ 
	     3.1 การวิเคราะห์ข้อมูล 
		 3.1.1 นำแบบสอบถามที่ได้รับกลับคืนทั้งหมดตรวจสอบความครบถ้วนและความสมบูรณ์แล้วนำไปวิเคราะห์ข้อมูลด้วยโปรแกรมคอมพิวเตอร์สำเร็จรูป
		 3.1.2 วิเคราะห์ข้อมูลทั่วไปของข้าราชการครู โดยการหาค่าร้อยละ (Percentage)
		 3.1.3 นำข้อมูลของผู้ให้ข้อมูลในแต่ละโรงเรียนหาค่าเฉลี่ยเป็นข้อมูลของข้าราชการครู และวิเคราะห์ขวัญและกำลังใจในการปฏิบัติงานของข้าราชการครู ทั้ง 7 ด้าน คือ (1) ด้านสภาพการทำงาน (2) ด้านความมั่นคงปลอดภัย (3) ด้านความมีสัมพันธภาพ (4) ด้านสวัสดิการและค่าตอบแทน (5) ด้านการยอมรับนับถือ  
(6) ด้านความสำเร็จ และ (7) ด้านความก้าวหน้าในอาชีพ โดยใช้วิธีการหาค่าความถี่ (Frequency) ค่าเฉลี่ย (Mean) ค่าเบี่ยงเบนมาตรฐาน (Standard Deviation) โดยนำผลการวิเคราะห์ที่ได้ เปรียบเทียบกับเกณฑ์การแปลความหมายค่าเฉลี่ย (บุญชม ศรีสะอาด, 2560 น.121) ดังนี้
		ค่าเฉลี่ย 4.51 - 5.00 หมายถึง ระดับขวัญและกำลังใจในการปฏิบัติงาน อยู่ในระดับมากที่สุด
		ค่าเฉลี่ย 3.51 - 4.50 หมายถึง ระดับขวัญและกำลังใจในการปฏิบัติงาน อยู่ในระดับมาก
		ค่าเฉลี่ย 2.51 - 3.50 หมายถึง ระดับขวัญและกำลังใจในการปฏิบัติงาน อยู่ในระดับปานกลาง
		ค่าเฉลี่ย 1.51 - 2.50 หมายถึง ระดับขวัญและกำลังใจในการปฏิบัติงาน อยู่ในระดับน้อย
		ค่าเฉลี่ย 1.00 - 1.50 หมายถึง ระดับขวัญและกำลังใจในการปฏิบัติงาน อยู่ในระดับน้อยที่สุด
3.1.4 เปรียบเทียบขวัญและกำลังใจในการปฏิบัติงานของข้าราชการครู สังกัดสำนักงานเขตพื้นที่
การศึกษาประถมศึกษานครราชสีมา เขต 5 จำแนกตามเพศ ขนาดสถานศึกษา และประสบการณ์การทำงาน วิเคราะห์โดยใช้สถิติ F-test เมื่อพบว่ามีนัยสำคัญทางสถิติที่ระดับ 0.05 ทดสอบความแตกต่างรายคู่โดยวิธีการของเชฟเฟ่ (Sheffe's Method)
	      3.2 สถิติที่ใช้ 
		3.2.1 สถิติพื้นฐาน ได้แก่ ค่าความถี่ (Frequency) ค่าร้อยละ (Percentage) ค่าเฉลี่ย (Mean)  และค่าส่วนเบี่ยงเบนมาตรฐาน (Standard Deviation)
		3.2.2 สถิติที่ใช้ในการทดสอบสมมติฐาน ได้แก่ การทดสอบค่าที (t-test) และการทดสอบค่าเอฟ (F-test)

ผลการวิจัย (การวิเคราะห์ข้อมูล)
	1. ผลการวิเคราะห์ข้อมูลลักษณะพื้นฐานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 ที่เป็นกลุ่มตัวอย่าง จำนวน 321 คน ประกอบด้วย เพศ ขนาดของสถานศึกษา และ ประสบการณ์การทำงาน ดังรายละเอียดในตารางที่ 1 
ตารางที่ 1 จำนวนและร้อยละของข้อมูลเกี่ยวกับลักษณะพื้นฐานของข้าราชการครูที่เป็นกลุ่มตัวอย่าง     

	รายการ
	จำนวน
	ร้อยละ

	1. เพศ
ชาย 
หญิง
	
191
130
	
59.50
40.50

	รวม
	321
	100.00

	2. ขนาดของสถานศึกษา
           ขนาดเล็ก
ขนาดกลาง
ขนาดใหญ่และขนาดใหญ่พิเศษ
	
108
173
40
	
33.60
53.90
12.50

	รวม
	321
	100.00

	3. ประสบการณ์การทำงาน
ต่ำกว่า 5 ปี
ตั้งแต่ 5 - 10 ปี
ตั้งแต่ 11 ปีขึ้นไป
	
104
142
75
	
32.40
44.20
23.40

	รวม
	321
	100.00


	

จากตารางที่ 1 พบว่า ข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5  ซึ่งเป็นกลุ่มตัวอย่าง ส่วนใหญ่เป็นเพศชาย คิดเป็นร้อยละ 59.50 ปฏิบัติงานในสถานศึกษาขนาดกลาง คิดเป็นร้อยละ 53.90 และ มีประสบการณ์การทำงานตั้งแต่ 5 - 10 ปี คิดเป็นร้อยละ  44.20 ตามลำดับ 

2. ผลการเปรียบเทียบขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามเพศ ดังรายละเอียดในตารางที่ 2




ตารางที่ 2  ผลการเปรียบเทียบขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามเพศ

	ขวัญและกำลังใจในการปฏิบัติงาน
	ชาย
(n=191)
	หญิง
(n=130)
	t
	P

	
	     
	S.D.
	     
	S.D.
	
	

	1. ด้านสภาพการทำงาน
	4.22
	.613
	4.11
	.568
	1.681
	.094

	2. ด้านความมั่นคงปลอดภัย
	4.18
	.635
	4.04
	.603
	1.993*
	.047

	3. ด้านความมีสัมพันธภาพ
	4.17
	.637
	3.97
	.627
	2.701*
	.007

	4. ด้านสวัสดิการและค่าตอบแทน
	4.19
	.628
	4.01
	.617
	2.570*
	.011

	5. ด้านการยอมรับนับถือ
	4.20
	.606
	4.03
	.602
	2.571*
	.011

	6. ด้านความสำเร็จ
	4.20
	.526
	4.09
	.532
	1.873
	.062

	7. ด้านความก้าวหน้าในอาชีพ
	4.34
	.444
	4.27
	.470
	1.460
	.145

	ภาพรวม
	4.22
	.473
	4.07
	.462
	2.671*
	.008



จากตารางที่ 2 พบว่า ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่
การศึกษาประถมศึกษานครราชสีมา เขต 5 จำแนกตามเพศ โดยภาพรวมแตกต่างกันและเมื่อพิจารณารายด้านพบว่า ด้านความมั่นคงปลอดภัย ด้านความมีสัมพันธภาพ ด้านสวัสดิการและค่าตอบแทน และ ด้านการยอมรับนับถือ แตกต่างกันอย่างมีนัยสำคัญทางสถิติที่ระดับ 0.05 ส่วนด้านสภาพการทำงาน ด้านความสำเร็จ และ ด้านความก้าวหน้าในอาชีพไม่แตกต่างกันโดยข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 ที่เป็นเพศชายมีขวัญและกำลังใจในการปฏิบัติงานสูงกว่าข้าราชการครูที่เป็นเพศหญิง  

	3. ผลการเปรียบเทียบขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามขนาดสถานศึกษา











ตารางที่ 3  ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามขนาดสถานศึกษา โดยรวมและรายด้าน

	ขวัญและกำลังใจในการปฏิบัติงาน
	ขนาดเล็ก

(n=108)
	[bookmark: _Hlk171178624]ขนาดกลาง

(n=173)
	ขนาดใหญ่และใหญ่พิเศษ
(n=40)

	
	

	S.D.
	

	S.D.
	

	S.D.

	1. ด้านสภาพการทำงาน
	4.19
	0.55
	4.08
	0.60
	4.56
	0.50

	2. ด้านความมั่นคงปลอดภัย
	4.14
	0.56
	4.04
	0.65
	4.47
	0.56

	3. ด้านความมีสัมพันธภาพ
	4.06
	0.57
	4.01
	0.66
	4.52
	0.53

	4. ด้านสวัสดิการและค่าตอบแทน
	4.09
	0.59
	4.03
	0.63
	4.55
	0.53

	5. ด้านการยอมรับนับถือ
	4.14
	0.58
	4.05
	0.60
	4.48
	0.58

	6. ด้านความสำเร็จ
	4.18
	0.49
	4.07
	0.54
	4.44
	0.46

	7. ด้านความก้าวหน้าในอาชีพ
	4.36
	0.45
	4.28
	0.46
	4.31
	0.40

	รวม
	4.17
	0.44
	4.08
	0.47
	4.48
	0.41




จากตารางที่ 3 พบว่า ข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5  ที่ปฏิบัติงานในสถานศึกษาขนาดใหญ่และใหญ่พิเศษมีขวัญและกำลังใจในการปฏิบัติงานสูงที่สุด       ( = 4.48) รองลงมาคือ ปฏิบัติงานในสถานศึกษาขนาดเล็ก ( = 4.17) และ ปฏิบัติงานในสถานศึกษาขนาดกลาง ( = 4.08) ตามลำดับ

	4. เปรียบเทียบขวัญและกำลังใจในการปฏิบัติงานของข้าราชการครูในสังกัดสำนักงานเขต
พื้นที่การศึกษาประถมศึกษานครราชสีมา เขต 5  จำแนกตามประสบการณ์การทำงาน





ตารางที่ 4  ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามประสบการณ์การทำงาน โดยรวมและรายด้าน

	ขวัญและกำลังใจในการปฏิบัติงาน
	ต่ำกว่า 5 ปี

(n=104)
	ตั้งแต่ 5 - 10 ปี

(n=142)
	ตั้งแต่ 11 ปีขึ้นไป
(n=75)

	
	

	S.D.
	

	S.D.
	

	S.D.

	1. ด้านสภาพการทำงาน
	4.26
	0.62
	4.25
	0.57
	3.94
	0.54

	2. ด้านความมั่นคงปลอดภัย
	4.19
	0.67
	4.18
	0.59
	3.92
	0.58

	3. ด้านความมีสัมพันธภาพ
	4.21
	0.67
	4.16
	0.60
	3.80
	0.56

	4. ด้านสวัสดิการและค่าตอบแทน
	4.23
	0.63
	4.17
	0.60
	3.85
	0.60

	5. ด้านการยอมรับนับถือ
	4.27
	0.62
	4.15
	0.59
	3.91
	0.56

	6. ด้านความสำเร็จ
	4.24
	0.59
	4.16
	0.49
	4.01
	0.48

	7. ด้านความก้าวหน้าในอาชีพ
	4.31
	0.43
	4.28
	0.46
	4.38
	0.46

	รวม
	4.24
	0.49
	4.19
	0.47
	3.97
	0.40



จากตารางที่ 4 พบว่าข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5  ที่ปฏิบัติงานในสถานศึกษาที่มีประสบการณ์การทำงานต่ำกว่า 5 ปี มีขวัญและกำลังใจในการปฏิบัติงานสูงที่สุด ( = 4.24) รองลงมาคือ ประสบการณ์การทำงานตั้งแต่ 5 - 10 ปี ( = 4.19) และ ประสบการณ์การทำงานตั้งแต่ 11 ปีขึ้นไป ( = 3.97) ตามลำดับ

	5. ระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5







ตารางที่ 5  ระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 โดยภาพรวมและรายด้าน

	[bookmark: _Hlk160108070]ขวัญและกำลังใจในการปฏิบัติงาน
	

	S.D.
	ระดับ
	ลำดับที่

	1. ด้านสภาพการทำงาน
	4.18
	0.59
	มาก
	2

	2. ด้านความมั่นคงปลอดภัย
	4.12
	0.62
	มาก
	5

	3. ด้านความมีสัมพันธภาพ
	4.09
	0.63
	มาก
	7

	4. ด้านสวัสดิการและค่าตอบแทน
	4.11
	0.62
	มาก
	6

	5. ด้านการยอมรับนับถือ
	4.13
	0.61
	มาก
	4

	6. ด้านความสำเร็จ
	4.15
	0.53
	มาก
	3

	7. ด้านความก้าวหน้าในอาชีพ
	4.31
	0.45
	มาก
	1

	รวม
	4.16
	0.47
	มาก
	



จากตารางที่ 5 พบว่า ระดับขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 โดยภาพรวมอยู่ในระดับมาก ( =4.16) เมื่อพิจารณารายด้าน พบว่า อยู่ในระดับมากทุกด้าน โดยด้านที่มีค่าเฉลี่ยสูงสุด คือ ด้านความก้าวหน้าในอาชีพ ( = 4.31) รองลงมาคือ ด้านสภาพการทำงาน ( = 4.18) ตามลำดับ ส่วนด้านที่มีค่าเฉลี่ยต่ำสุดคือ ด้านความมีสัมพันธภาพ ( = 4.09)

สรุปผลการวิจัย 
 	1. ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษา
ประถมศึกษานครราชสีมา เขต 5 โดยภาพรวมอยู่ในระดับมาก เมื่อพิจารณารายด้าน พบว่า อยู่ในระดับมากทุกด้าน โดยด้านที่มีค่าเฉลี่ยสูงสุด คือ ด้านความก้าวหน้าในอาชีพ รองลงมาคือ ด้านสภาพการทำงานตามลำดับ ส่วนด้านที่มีค่าเฉลี่ยต่ำสุดคือ ด้านความมีสัมพันธภาพ ทั้งนี้เนื่องจาก ข้าราชการครูได้รับการพัฒนาให้มีความรู้ ได้รับการยกย่องเชิดชูเกียรติ มีความมั่นคงและก้าวหน้าในวิชาชีพ สภาพแวดล้อมในการปฏิบัติงานที่เหมาะสม มีการชมเชย การให้รางวัลที่อาจเป็นการให้กำลังใจ การยกย่องยอมรับในความสามรถ รับฟังความคิดเห็นร่วมกัน การมองว่าปัญหาทุกอย่างเป็นเพียงเรื่องเล็กๆและมีความสุขที่ได้แก้ปัญหา มีความสุขที่ปัญหาทุกอย่างถูกแก้ไขลุล่วงไปได้ด้วยดี สอดคล้องกับแนวคิดของมาลิสา ดุลย์ชาติ (2560) ได้ให้ความหมายของคำว่าขวัญและกำลังใจว่าเป็นความมุ่งมั่นในการทุ่มเทกำลังกายและแรงใจต่องานที่ทำเพื่อความก้าวหน้าของงานให้บรรลุตามเป้าหมายที่วางไว้ สอดคล้องกับงานวิจัยของ วิภา แซ่อึ่ง (2559) ได้ศึกษาขวัญกำลังใจในการปฏิบัติงานของครูในเครือข่ายโรงเรียนเอกชนสอนภาษาจีน กรุงเทพมหานคร ผลการศึกษาพบว่า ระดับขวัญกำลังใจในการปฏิบัติงานของครูในเครือข่ายโรงเรียนเอกชนสอนภาษาจีน กรุงเทพมหานคร โดยภาพรวมและรายด้านอยู่ในระดับมาก
2. ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามเพศ โดยภาพรวมแตกต่างกัน ซึ่งเป็นไปตามสมมติฐานที่ตั้งไว้ และเมื่อพิจารณารายด้านพบว่า ด้านความมั่นคงปลอดภัย ด้านความมีสัมพันธภาพ ด้านสวัสดิการและค่าตอบแทน และ ด้านการยอมรับนับถือ แตกต่างกันอย่างมีนัยสำคัญทางสถิติที่ระดับ 0.05 ทั้งนี้เนื่องจาก ข้าราชการครูที่เป็นเพศชายจะมีความต้องการก้าวหน้าในงาน ความสำเร็จและเป็นที่ยอมรับของผู้บังคับบัญชามากกว่าเพศหญิง สอดคล้องกับแนวคิดของ กนกวลี สุขปลั่ง (2560) ได้ให้ความหมายของคำว่าขวัญและกำลังใจว่าเป็นพฤติกรรมที่แสดงออกภายใต้สภาพแวดล้อมหรือสิ่งต่าง ๆ ที่มีผลต่อการปฏิบัติงานจากสภาวะจิตใจของแต่ละบุคคล ซึ่งจะบ่งบอกถึงความตั้งใจ ความกระตือรือร้น และความร่วมมือในการปฏิบัติงานอันจะนำมาซึ่งความสำเร็จของงาน สอดคล้องกับงานวิจัยของ Suzanne (1986 อ้างถึงในอังคณา บุญเกิด, 2555) ได้ศึกษาขวัญในการปฏิบัติงานของครูในรัฐแทนเนชชี เพื่อวัดระดับขวัญในการปฏิบัติงานของครูในรัฐแทนเนชชี ที่มีระดับความแตกต่างกันในเรื่องเงินเดือนที่แต่ละภูมิภาคได้รับ และช่วงอายุที่มากกว่า 40 ปีและน้อยกว่า 40 ปีที่มีระดับแตกต่างกันในเรื่องเงินเดือน ในเรื่องของความสัมพันธ์ระหว่างครูกับอาจารย์ใหญ่ก็มีความแตกต่างกันเมื่อจำแนกตามเพศ ส่วนในเรื่องของจำนวนชั่วโมงสอน เครื่องอำนวยความสะดวกและการบริการนั้นมีข้อแตกต่างอย่างมีนัยสำคัญโดยครูผู้ชายจะมีความคิดเห็นด้านบวกมากกว่าครูผู้หญิง	
3. ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามขนาดสถานศึกษา โดยภาพรวมแตกต่างกันและเมื่อพิจารณารายด้านพบว่า ด้านสภาพการทำงาน ด้านความมั่นคงปลอดภัย ด้านความมีสัมพันธภาพด้านสวัสดิการและค่าตอบแทน ด้านการยอมรับนับถือ และ ด้านความสำเร็จ แตกต่างกันอย่างมีนัยสำคัญทางสถิติที่ระดับ 0.05 ส่วนด้านความก้าวหน้าในอาชีพไม่แตกต่างกัน ทั้งนี้เนื่องจากสถานศึกษาขนาดเล็ก กลาง ใหญ่และใหญ่พิเศษ มีการสนับสนุนส่งเสริมโอกาสความก้าวหน้าในการทำงาน ให้ความช่วยเหลือด้านสวัสดิการ งบประมาณ มีโอกาสได้รับการสนับสนุนให้ได้รับการพัฒนางาน ได้รับการสนับสนุนในการศึกษาดูงานหรือฝึกอบรม สอดคล้องกับแนวคิดของ พระชรอ ยากองโค (2561) ได้กล่าวถึงความสำคัญของขวัญและกำลังใจว่ามีอิทธิพลต่อการปฏิบัติงานเนื่องจากความสำเร็จขององค์กรนั้นขึ้นอยู่กับความสบายใจของตัวบุคคลเป็นหลัก หากบุคคลในองค์กรมีขวัญและกำลังใจที่ดี มีความสามัคคี ปรองดอง เป็นอันหนึ่งอันเดียวกันก็ย่อม   ที่จะทำให้เกิดความร่วมมือในการปฏิบัติงานของบุคลากรภายในองค์กร อันจะส่งผลให้การทำงานบรรลุเป้าหมายอย่างมีประสิทธิภาพและเกิดประสิทธิผล ซึ่งผู้บริหารจะต้องเอาใจใส่และหมั่นเสริมสร้างขวัญและกำลังใจให้เกิดแก่บุคลากรในองค์กรอยู่เสมอ ๆ สอดคล้องกับงานวิจัยของ สายสุนีย์ ตรีเหลา (2561) ศึกษาการสร้างขวัญและกำลังใจในการปฏิบัติงานของครูในศตวรรษที่ 21 สังกัดสำนักงานเขตพื้นที่การศึกษาประถมศึกษามหาสารคาม เขต 1 ผลการศึกษาพบว่า ผลการเปรียบเทียบขวัญและกำลังใจในการปฏิบัติงานของครูในศตวรรษที่ 21 สังกัดสำนักงานเขตพื้นที่ 27 การศึกษาประถมศึกษามหาสารคาม เขต 1 จำแนกตามสถานภาพ และ จำแนกตามขนาดของสถานศึกษา พบว่าภาพรวมแตกต่างกัน
4.ขวัญและกำลังใจในการปฏิบัติงานของข้าราชการครูในสังกัดสำนักงานเขตพื้นที่การศึกษาประถมศึกษานครราชสีมา เขต 5 จำแนกตามประสบการณ์การทำงาน โดยภาพรวมแตกต่างกันและเมื่อพิจารณารายด้านพบว่า ด้านสภาพการทำงาน ด้านความมั่นคงปลอดภัย ด้านความมีสัมพันธภาพด้านสวัสดิการและค่าตอบแทน ด้านการยอมรับนับถือ และ ด้านความสำเร็จ แตกต่างกันอย่างมีนัยสำคัญทางสถิติที่ระดับ 0.05 ส่วนด้านความก้าวหน้าในอาชีพไม่แตกต่างกัน ทั้งนี้เนื่องจาก ข้าราชการครูที่ปฏิบัติงานในสถานศึกษาที่มีประสบการณ์การทำงานต่ำกว่า 10 ปี เล็งเห็นความสำคัญและจำเป็นของความก้าวหน้าในอาชีพครู เพื่อต้องการสะสมผลงานเพื่อให้ได้เลือนตำแหน่ง เลื่อนขั้นเงินเดือนให้สูงขึ้น  จึงทุ่มเทในการทำงานอย่างสม่ำเสมอ ตลอดจนได้รับความร่วมมือในการจัดกิจกรรมต่าง ๆ จากผู้บริหาร ครู และนักเรียนเป็นอย่างดี ครูสามารถแลกเปลี่ยนความคิดเห็นกับเพื่อนร่วมงานได้อย่างเป็นกันเอง ได้รับความช่วยเหลือจากเพื่อนร่วมงานเมื่อประสบปัญหาในการทำงานมากกว่าข้าราชการครูที่มีประสบการณ์ตั้งแต่ 11 ปีขึ้นไป ทั้งนี้เนื่องจากข้าราชการครูที่มีประสบการณ์ตั้งแต่ 11 ปีขึ้นไป ได้รับความสำเร็จและความก้าวหน้าทางอาชีพรวมถึงค่าตอบแทนและมีวิทยฐานะตามที่สมควรจะได้รับแล้ว จึงมีความกระตือรือร้นและความมุ่งมั่นที่จะปฏิบัติงานเพื่อความก้าวหน้าในวิชาชีพน้อยกว่าข้าราชการครูที่มีอายุราชการต่ำกว่า 11 ปี สอดคล้องกับแนวคิดของ อรรคพร จอมคำสิงห์ (2560) ได้ให้ความหมายของคำว่าขวัญและกำลังใจว่าเป็นสภาพทางจิตใจหรือความรู้สึกที่ก่อให้เกิดกำลังใจในการทำงาน เป็นสิ่งที่ไม่สามารถจับต้องได้ แต่สามารถสังเกตได้จากพฤติกรรมที่แสดงออกมา สอดคล้องกับงานวิจัยของรุ่งทิวา วิบูลพันธ์ (2562) ได้ศึกษาขวัญและกำลังใจในการปฏิบัติงานของครูสังกัดสำนักงานเขตพื้นที่การศึกษาประถมศึกษายะลา เขต 2 ผลการศึกษาพบว่า ผลการเปรียบเทียบขวัญและกำลังใจในการปฏิบัติงานของครู สังกัดสำนักงานเขตพื้นที่การศึกษาประถมศึกษายะลา เขต 2 จำแนกตามตำแหน่งหน้าที่ 
ศาสนาและประสบการณ์ทำงาน พบว่าภาพรวมแตกต่างกัน

ข้อเสนอแนะเพื่อการวิจัยครั้งต่อไป
	1. ข้อเสนอแนะในการนำผลการวิจัยไปใช้
   1.1 ด้านสภาพการทำงาน ผู้บริหารสถานศึกษาควรมีการมอบหมายปริมาณงานที่เหมาะสมกับตำแหน่งหน้าที่ และ มอบหมายงานตามความถนัด
   1.2 ด้านความมั่นคงปลอดภัย ผู้บริหารสถานศึกษาควรประสานงานกับหน่วยงานที่เกี่ยวข้องเพื่อให้ข้าราชการครูทราบถึงหลักประกันในด้านความมั่นคงต่ออาชีพ และ ควรสร้างความเชื่อมันในด้านความมั่นคงในงาน ตำแหน่งงาน ที่ทำอยู่ในปัจจุบัน
	   1.3 ด้านความมีสัมพันธภาพ ผู้บริหารสถานศึกษาควรส่งเสริมให้สมาชิกในโรงเรียนมีความเคารพนับถือกันซึ่งกันและกันด้วยความจริงใจ มีความสามัคคี ร่วมมือกันปฏิบัติงาน มีการรับฟังและเปิดโอกาสให้สมาชิกในองค์กรได้แลกเปลี่ยนความคิดเห็นร่วมกัน
	
2. ข้อเสนอแนะในการวิจัยครั้งต่อไป
	   2.1 ควรศึกษาถึงแนวทางในการเสริมสร้างขวัญและกำลังใจในการปฏิบัติงานของข้าราชการครูโรงเรียนในสังกัดสำนักงานเขตพื้นที่การศึกษาประถมศึกษานครราชสีมา เขต 5
	   2.2 ควรทำการศึกษาขวัญและกำลังใจในการปฏิบัติงานของข้าราชการครูโรงเรียนในสังกัดสำนักงานเขตพื้นที่การศึกษาอื่น ๆ นอกเหนือจาก สังกัดสำนักงานเขตพื้นที่การศึกษาประถมศึกษานครราชสีมา เขต 5 เพื่อนำผลการวิจัยทีได้มาสรุปผล และวิเคราะห์เปรียบเทียบเพื่อเป็น ประโยชน์ในการบริหารงานต่อไป
	   2.3  ควรมีการศึกษาเสริมสร้างขวัญและกำลังใจในการปฏิบัติงานของข้าราชการครูโรงเรียนในสังกัดสำนักงานเขตพื้นที่การศึกษาประถมศึกษานครราชสีมา เขต 5 เชิงคุณภาพเพื่อให้ได้ ข้อมูลที่ละเอียดและชัดเจนอันจะส่งผลต่อการบริหารงานของผู้บริหารสถานศึกษาที่มีคุณภาพต่อไป

